OpenLLM-France/wikimedia huggingface dataset:
# José Cegarra Sánchez

José Cegarra Sánchez (Cartagena, 16 de desembre de 1923 - Múrcia, 20 de desembre de 2009) fou un enginyer murcià. Estudià enginyeria industrial i es doctorà en enginyeria tèxtil. Fou director de l'Escola Tècnica Superior d'Enginyers Industrials de Terrassa i de l'Institut d'Investigació Tèxtil de la Universitat Politècnica de Catalunya, membre de la Reial Acadèmia de Ciències i Arts de Barcelona i "fellow" de la Society of Dyers and Colourists del Textile Institut de Manchester.
També ha estat consultor científic de diverses empreses espanyoles i estrangeres per afers relacionats en la investigació i desenvolupament en el camp de la química tèxtil. És membre d'honor de l'Associació Nacional de Químics Tèxtils i Coloristes d'Espanya. Entre altres condecoracions, el 1991 va rebre la Medalla Narcís Monturiol al mèrit científic, la medalla de l'Orde d'Alfons X el Savi d'Espanya i la medalla d'or al mèrit científic de la Fundació Catalana per a la Recerca.

## Obres

* Fundamentos científicos y aplicados de la tintura de materias textiles (1981) ISBN 84-600-2134-3
* Fundamentos de la maquinária de tintorería (1987) ISBN 84-600-5096-3
* Fundamentos y tecnología del blanqueo de materias textiles (1997) ISBN 84-605-6526-2
* Metodología de la investigación científica y técnológica (2004, amb una petita biografia a la contraportada)
* El investigador creativo (2002), memòria d'ingrés a la RACAB.

## Referències

* ↑ Esquela a laverdad.es, 27 de desembre de 2009
* ↑ El 1959 ja era director, segons es veu a La Vanguardia, 24 d'octubre de 1959
* ↑ Notícies Arxivat 2011-07-20 a Wayback Machine. de la RACAB
# Calcioferrita

La calcioferrita és un mineral de la classe dels fosfats que pertany i dona nom tant al grup com al subgrup de la calcioferrita. Va ser descoberta l'any 1858 a Battenberg, Grünstadt-Land, Palatinat, Alemanya. Rep el seu nom de la seva composició química, de calci i ferro.

## Característiques

La calcioferrita és un fosfat de calci i ferro amb fórmula Ca₂Fe$^{3+}$₂(PO₄)₃(OH)·7H₂O, on part del ferro pot ser substituït per alumini. Cristal·litza en el sistema monoclínic formant cristalls aplanats en [010] o agrupacions de cristalls radials. També s'hi pot trobar de manera foliada, nodular, reniforme o massiva. La seva duresa a l'escala de Mohs és de 2,5.
Segons la classificació de Nickel-Strunz, la calcioferrita pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, spheniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, whiteita-(CaFeMg), whiteita-(CaMnMg), whiteita-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneita, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

És un mineral que es troba en forma de nòduls o d'altres maneres en argiles fosfatades. Sol trobar-se associada a altres minerals com: apatita, cacoxenita, jarosita, montgomeryita, pirita o tinticita. A més a més d'a la seva localitat tipus, també se n'ha trobat a Angaston (Austràlia), Hagendorf (Baviera, Alemanya), Villaputzu (Sardenya, Itàlia), a Kings Mountain (Carolina del Nord, Estats Units), i a tres localitats catalanes: Bruguers (Gavà, Baix Llobregat), Santa Creu d'Olorda (Sant Feliu de Llobregat, Baix Llobregat) i al Turó de Montcada (Montcada i Reixac, Vallès Occidental).

## Referències

* ↑ «Calcioferrite» (en anglès). Mindat. [Consulta: 26 abril 2015].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 49». Eur. J. Mineral., 31, 01-06-2019, pàg. 653–658 [Consulta: 19 agost 2019].
# Callionymus enneactis

Callionymus enneactis és una espècie de peix de la família dels cal·lionímids i de l'ordre dels cipriniformes que es troba des del Golf de Tailàndia fins a Salomó, Japó, el nord-oest d'Austràlia i Palau.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Callionymus corallinus

Callionymus corallinus és una espècie de peix de la família dels cal·lionímids i de l'ordre dels cipriniformes que es troba al Japó, Nova Caledònia, Tonga i Hawaii.

## Referències

* ↑ ITIS
* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Miquel Céspedes i Alòs

Josep Miquel Céspedes i Alòs (castellà: Josep Miquel Céspedes) (Almenar, 1962 - Badalona, 2004) va ser un polític català d'ideologia comunista. Els campaments d'estiu de formació de CJC-Joventut Comunista porten el seu nom.

## Biografia

Nascut a Almenar, la seua família es traslladà a Barcelona, primer al carrer Còrsega i, quan ja tenia 8 anys, al barri de Sant Martí de Provençals. Era fill del militant comunista Atanasi Céspedes i de Teresa Alòs.
Va ser el primer secretari general de CJC-Joventut Comunista, l'organització juvenil del Partit dels Comunistes de Catalunya (PCC) entre el 1982 i el 1985. El 1985 va ser enviat pel PCC, que llavors formava part del Partit Comunista dels Pobles d'Espanya (PCPE)) a Madrid, per a l'organització dels Col·lectius de Joves Comunistes (CJC) estatals, juntament amb altres quadres del PCC i els CJC catalans. A la VIII Conferència Nacional dels CJC-Joventut Comunista, Josep Miquel Céspedes va ser elegit secretari general dels CJC-Joventut Comunista. També va ser el primer secretari general dels CJC a nivell estatal.
Es va destacar per la seva solidaritat amb exiliats xilens, argentins i uruguaians, que van viure com a refugiats polítics a Espanya a la dècada de 1980. Va ser president de la Fundació Pere Ardiaca. En tornar de Madrid va continuar la seva militància al PCC, ja integrat a EUiA, al barri del Besòs i finalment a Sant Adrià del Besòs, on es va presentar com a cap de llista d'ICV-EUiA, i va ser elegit regidor el 2003. Va morir de càncer a principis de l'any 2004 a Badalona.
Actualment, en memòria seua, l'escola bressol de Sant Adrià duu el seu nom.

## Referències

* ↑ «Muere Josep Miquel Céspedes, teniente de alcalde de Sant Adrià» (en castellà). La Vanguardia, 21-01-2004. [Consulta: 5 abril 2022].
# José Francisco Molina Jiménez

José Francisco Molina Jiménez (València, 8 d'agost de 1970) conegut com a Molina, és un entrenador i antic jugador de futbol valencià. Jugava de porter i el seu darrer equip fou el Llevant UE.

## Selecció espanyola

Ha estat internacional amb la selecció espanyola en 9 ocasions. Va debutar com a internacional el 24 d'abril de 1996 en un amistós contra Noruega. Curiosament, va debutar en la posició d'interior esquerre a causa de les circumstàncies del partit. Va participar en la Copa del Món França 2002 i en l'Eurocopa d'Holanda i Bèlgica 2000.

## Palmarès
### Estatals

* 1 Lliga (Atlètic de Madrid, 1995-96)
* 2 Copes del Rei (Atlètic de Madrid, 1995-96 i Deportivo, 2001-02)
* 2 Supercopes d'Espanya (Deportivo, 2000 i 2002)

### Distincions individuals

* 1 Trofeu Zamora (Atlètic de Madrid, 1995-1996)

## Referències

* 1 2 «JUGADORES» (en castellà). Arxivat de l'original el 11/11/2005. [Consulta: 16 març 2024].
José Francisco Molina - Plantilles de navegació :
Selecció de futbol d'Espanya – Eurocopa 1996
1 Zubizarreta •
2 J. M. López •
3 Belsué •
4 Alkorta •
5 Abelardo •
6 Hierro •
7 Amavisca •
8 Guerrero •
9 Pizzi •
10 Donato •
11 Alfonso •
12 Sergi •
13 Cañizares •
14 Kiko •
15 Caminero •
16 Otero •
17 Manjarín •
18 Amor •
19 Salinas •
20 Nadal •
21 Luis Enrique •
22 Molina •
Entrenador: Clemente
Selecció de futbol d'Espanya – Copa del Món de futbol 1998
1 Zubizarreta •
2 Ferrer •
3 Aranzábal •
4 Alkorta •
5 Abelardo •
6 Hierro •
7 Morientes •
8 Guerrero •
9 Pizzi •
10 Raúl •
11 Alfonso •
12 Sergi •
13 Cañizares •
14 Iván Campo •
15 Aguilera •
16 Celades •
17 Etxeberria •
18 Amor •
19 Kiko •
20 Nadal •
21 Luis Enrique •
22 Molina •
Entrenador: Clemente
Selecció de futbol d'Espanya – Eurocopa 2000
1 Cañizares •
2 Míchel Salgado •
3 Aranzábal •
4 Guardiola •
5 Abelardo •
6 Hierro •
7 Iván Helguera •
8 Fran •
9 Munitis •
10 Raúl •
11 Alfonso •
12 Sergi •
13 Casillas •
14 Gerard •
15 Engonga •
16 Mendieta •
17 Etxeberria •
18 Paco •
19 Velasco •
20 Urzaiz •
21 Valerón •
22 Molina •
Entrenador: Camacho :
# José Soler Sánchez

José Soler Sánchez (Alacant, 15 de juliol de 1840 - 13 d'abril de 1908) fou un químic, farmacèutic i polític valencià, alcalde d'Alacant durant la restauració borbònica.
En 1857 va obtenir el batxiller de filosofia a València i el 1862 es va llicenciar en farmàcia i en 1863 en ciències a la Universitat Central de Madrid, en la que es va doctorar el 1865 amb la memòria La importancia de la teoría Electro-Química. Va treballar a Madrid com a catedràtic de Química Inorgànica a la Facultat de Ciències fins 1874, quan torna a Alacant a fer-se càrrec de la farmàcia de la seva família. Alhora, en 1876 va obtenir la càtedra de física i química a l'Institut Jordi Joan d'Alacant. De 1884 a 1885 fou alcalde interí d'Alacant, i durant el seu mandat va impulsar la construcció del barri de Benalua, la potabilització dels pous del Garrigós i el desenvolupament del tramvia urbà. El 1887 fou nomenat cap del Laboratori Urbà Municipal, que va incorporar als serveis municipals d'Alacant. Fou un dels fundadors i president de la Sociedad de los Diez Amigos.

## Obres

* Anales de Química y Farmacia, Física e Historia Natural, en sus aplicaciones a Terapéutica, Industria, Agricultura y Comercio, Madrid, 1867;
* Análisis de las aguas minerales de Gaviria, San Sebastián, Imprenta de Ignacio Ramón Baroja, 1868;
* Tratado práctico de ensayos y análisis en sus aplicaciones a la Farmacia, la Medicina, las Artes, la Industria, la Agricultura y el Comercio, Madrid, 1869;
* Las teorías de la química, Madrid, Imprenta de Aribau y Cía., 1874;
* Curso elemental de Química con arreglo a los últimos puntos de vista de la ciencia, propio para el estudio de esta asignatura en los institutos de segunda enseñanza, Alicante, Imprenta de Carratalá y Gadea, 1879 (Imprenta de Vicente Botella, 1894; 1897);
* Programa de Química, Alicante, 1880;
* Análisis químicos y bacteriológicos de las Aguas de Sax, Alicante, Sucesores de Such y Serra, 1902; Programa de Física, Alicante, Imprenta de Juan José Carratalá, 1902.

## Referències

* ↑ José Soler Sánchez, Real Academia de la Historia
* ↑ José Soler Sánchez a l'Alicantepedia
# Campionat internacional d'esgrima de 1930

El Campionat internacional d'esgrima de 1930 fou la vuitena edició de la competició que en l'actualitat es coneix com a Campionat del Món d'esgrima. Es va disputar a Lieja.

## Resultats
### Resultats masculins

| Proves | Or | Plata | Bronze' |
| Floret individual | Giulio Gaudini | Gustavo Marzi | Gioacchino Guaragna |
| Floret per equips | ItàliaGiulio Gaudini Gioacchino Guaragna Gustavo Marzi Ugo Pignotti Saverio Ragno Rodolfo Terlizzi | França René Bougnol Philippe Cattiau Jacques Coutrot Édouard Gardère René Lemoine | Bèlgica Raymond Bru Georges de Bourguignon Max Janlet Pierre Pêcher Robert T'Sas Édouard Yves |
| Sabre individual | György Piller | Attila Petschauer | György Doros |
| Sabre per equips | HongriaJános Garay Gyula Glykais Sándor Gombos Attila Petschauer György Piller József Rády | ItàliaRenato Anselmi Arturo De Vecchi Giulio Gaudini Gustavo Marzi Alfredo Pezzana Emilio Salafia | Polònia Kazimierz Laskowski Leszek Lubicz-Nycz Adam Papée Władysław Segda Kazimierz Szempliński Tadeusz Friedrich |
| Espasa individual | Philippe Cattiau | Alfredo Pezzana | Andre Rossignol |
| Espasa per equips | Bèlgica Xavier de Beukelaer Charles Debeur Charles Delporte Willy Osterrieth Léon Tom | Itàlia Carlo Agostoni Giancarlo Cornaggia-Medici Renzo Minoli Saverio Ragno Franco Riccardi Alfredo Pezzana | França André Baur Philippe Cattiau André Labatut Jean Lacroix André Rossignol Bernard Schmetz |

### Resultats femenins

| Proves | Or | Plata | Bronze' |
| Floret individual | Jenny Addams | Germana Schwaiger | Mary Ann Venables |

## Medaller

| Posició | País | Or | Plata | Bronze | Total |
| 1 | Itàlia | 2 | 5 | 1 | 8 |
| 2 | Hongria | 2 | 1 | 1 | 4 |
| 3 | Bèlgica | 2 | 0 | 1 | 3 |
| 4 | França | 1 | 1 | 2 | 4 |
| 5 | Polònia | 0 | 0 | 1 | 1 |
| - | Regne Unit | 0 | 0 | 1 | 1 |
| TOTAL | TOTAL | 7 | 7 | 7 | 21 |

## Referències

* ↑ The Guinness Encyclopaedia of Sports Records & Results. Fencing World Championships, pages 165-167. Guinness Superlatives Ltd, 1987. ISBN 0-85112-492-5.
# José Luis Centella Gómez

José Luis Centella Gómez (Còrdova, 31 de juliol de 1958) és un polític andalús, actualment Secretari General del Partit Comunista d'Espanya (PCE). Va ser escollit secretari general del PCE al XVIII Congrés del partit, celebrat del 6 al 8 de novembre de 2009, substituint Francesc Frutos i Gras.
Llicenciat en magisteri, ha treballat com a professor d'ensenyament primari. Va ser regidor de l'ajuntament de Benalmádena a finals de la dècada del 1980 i elegit diputat al Congrés dels Diputats per Màlaga a les eleccions generals espanyoles de 1993, 1996 i 2000 per Izquierda Unida (IU), i en 2002 va substituir Felipe Alcaraz en la secretaria general del PCA, la major federació del Partit Comunista d'Espanya.
És actualment secretari d'Acció Política d'IU en la seva Comissió Executiva Federal.
A les eleccions generals del 20 de novembre de 2011 va ser elegit diputat per Izquierda Unida-Los Verdes-Convocatoria por Andalucía al Congrés dels Diputats per Sevilla amb el 8,6% dels vots.

## Referències

* ↑ "José Luis Centella, elegido nuevo Secretario General del PCE" Arxivat 2011-11-23 a Wayback Machine., Partit Comunista d'Espanya, 8 de novembre de 2009.
* ↑ Fitxa del Congrés dels Diputats (castellà)
* ↑ Público.es. «Cayo Lara culmina un año después la remodelación de la ejecutiva de IU», 12-12-2010.
* ↑ Fitxa del Congrés dels Diputats (castellà)

## Enllaços externs

* Referent informatiu sobre l'activitat parlamentària de Centella Arxivat 2012-06-27 a Wayback Machine.
* José Luis Centella a Twitter
* Centella, el hombre que devolvió dinero a Aznar, perfil de José Luis Centella, El Mundo, 8 de novembre de 2009
# José García de Paredes y Losada

José García de Paredes y Losada (la Corunya, 18 de març de 1810 - 1876) fou un militar gallec, Capità general de les Illes Balears en 1868.
En 1825 va ingressar a l'Acadèmia Militar de Segòvia, on el 1827 va obtenir el grau de subtinent. Ingressà a la Guàrdia Reial i va combatre a la primera guerra carlina. El 1834 fou ascendit a tinent i el 1837 a capità pels seus mèrits a Montejurra, Zubiri, Ulzama, Osca, Barbastre i Huerta del Rei, participant en 1840 en la presa de Morella. Després del pronunciament de 1841 el seu regiment fou dissolt, i en 1844 fou ascendit a comandant alhora que lluitava contra les partides carlines al Maestrat, a la vall d'Hecho i a la vall d'Ansó, que li valgueren el posterior ascens a tinent coronel. En 1845 fou destinat a Palència i a l'Exèrcit Expedicionari a Portugal, que li valgueren l'ascens a coronel. I en 1849 fou destinat a Catalunya a lluitar en la guerra dels matiners.
En 1850 fou ascendit a brigadier i en 1854 destinat al Regiment de Granaders. En 1856 fou nomenat governador militar i president de la Diputació de Lleida. Després fou governador de Jaén i d'Oviedo. En 1858 fou governador militar de Ciudad Real i després va marxar a la guerra d'Àfrica. El 1860 ascendí a mariscal de camp.
Durant la revolució de 1868 fou Capità general de les Illes Balears i posteriorment fou Capità general de Granada.

## Referències

* ↑ José García de Paredes y Losada, Real Academia de la Historia
# Campionat del món de ciclisme en pista de 1973

El Campionat Mundial de Ciclisme en Pista de 1973 es va celebrar a Sant Sebastià (País Basc) del 22 al 27 d'agost de 1973.
Les competicions es van celebrar al Velòdrom d'Anoeta de Sant Sebastià. En total es va competir en 11 disciplines, 9 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | Robert Van Lancker Bèlgica | Giordano Turrini Itàlia | Ezio Cardi Itàlia |
| Persecució individual | Hugh Porter Regne Unit | René Pijnen Països Baixos | Ferdinand Bracke Bèlgica |
| Darrere moto | Cees Stam Països Baixos | Piet de Wit Països Baixos | Christian Raymond França |

#### Amateur

| Prova | | | |
| Velocitat individual | Daniel Morelon França | Anatoly Iablunowski Unió Soviètica | Giorgio Rossi Itàlia |
| Persecució individual | Knut Knudsen Noruega | Herman Ponsteen Països Baixos | Ruppert Kratzer RFA |
| Persecució per equips | RFA Günter Schumacher Peter Vonhof Hans Lutz Günter Haritz | Regne Unit Michael Bennett Richard Evans Ian Hallam William Moore | Països Baixos Gerrie Fens Peter Nieuwenhuis Herman Ponsteen Roy Schuiten |
| Quilòmetre contrarellotge | Janusz Kierzkowski Polònia | Eduard Rapp Unió Soviètica | Herman Ponsteen Països Baixos |
| Tàndem | Txecoslovàquia Vladimír Vačkář Miloslav Vymazal | Unió Soviètica Viktor Kopylov Vladimir Semenets | RDA Hans-Jürgen Geschke Werner Otto |
| Darrere moto | Horst Gnas RFA | Rainer Podlesch RFA | Gaby Minneboo Països Baixos |

### Femení

| Prova | | | |
| Velocitat individual | Sheila Young Estats Units | Iva Zajíčková Txecoslovàquia | Galina Ermolaeva Unió Soviètica |
| Persecució individual | Tamara Garkuchina Unió Soviètica | Keetie Hage Països Baixos | Beryl Burton Regne Unit |

## Medaller

| Pos. | País | Or | Plata | Bronze | Total |
| 1 | RFA | 2 | 1 | 1 | 4 |
| 2 | Països Baixos | 1 | 4 | 3 | 8 |
| 3 | Unió Soviètica | 1 | 3 | 1 | 5 |
| 4 | Regne Unit | 1 | 1 | 1 | 3 |
| 5 | Txecoslovàquia | 1 | 1 | 0 | 2 |
| 6 | França | 1 | 0 | 1 | 2 |
| - | Bèlgica | 1 | 0 | 1 | 2 |
| 8 | Polònia | 1 | 0 | 0 | 1 |
| - | Estats Units | 1 | 0 | 0 | 1 |
| - | Noruega | 1 | 0 | 0 | 1 |
| 11 | Itàlia | 0 | 1 | 2 | 3 |
| 12 | RDA | 0 | 0 | 1 | 1 |
| | | 11 | 11 | 11 | 33 |

## Enllaços externs

* Resultats a la web de l'UCI
* World Championship Track Cycling (anglès)
# Burn the Witch

«Burn the Witch» és una cançó de la banda de rock britànica Radiohead, publicada en format de descàrrega digital el 3 de maig de 2016 com a primer senzill del seu novè àlbum d'estudi, A Moon Shaped Pool. La cançó inclou un col legno battuto com a base, que produeix un efecte percussor i presagia la combinació d'electrònica i acústica que predomina a l'àlbum que la cançó encapçala. Fou nominat als premis Grammy en la categoria de millor cançó de rock.
Radiohead va treballar en aquest tema des de l'àlbum Kid A (2000), també a Hail to the Thief (2003) In Rainbows (2007), però mai acabaven d'estar satisfets amb el resultat. Greenwood va comentar que ja van compondre la cançó pensant en una secció de corda però en aquella època era molt estrany en la trajectòria de la banda, i aquest fou un dels motius pel qual sempre acabaven aparcant la cançó deixant-la inacabada. La secció de corda fou enregistrada als RAK Studio de Londres mentre era interpretada per la London Contemporary Orchestra sota la direcció de Hugh Brunt, que ja havien treballat amb Greenwood per la banda sonora de la pel·lícula The Master (2012).
El videoclip de la cançó, dirigit per Chris Hopewell, fou publicat simultàniament. El vídeo és un stop-motion que homenatja el programa britànic infantil dels anys 60 Camberwick Green i la pel·lícula de terror britànica del 1973 The Wicker Man. Tant la lletra de la cançó com el contingut del videoclip s'interpreten com una advertència contra el pensament de grup i l'autoritarisme.

## Referències

* ↑ Kornhaber, Spencer. «‘Burn the Witch’: Radiohead's Gorgeous and Scary Comeback Song». The Atlantic, 03-05-2016. [Consulta: 30 juny 2016].
* ↑ Hann, Michael. «Radiohead: 'Burn the Witch' review – a return the world might have hoped for». The Guardian, 03-05-2016. [Consulta: 30 juny 2016].
* ↑ Pyles, Tim. «Hear Radiohead's new album “A Moon Shaped Pool” at 11pm tonight on the FTW new music show» (en anglès). 91X.com, 08-05-2016. Arxivat de l'original el 2016-05-21. [Consulta: 15 juny 2017].
* ↑ Gibsone, Harriet. «Radiohead's new album to be released on Sunday» (en anglès). The Guardian, 07-05-2016. [Consulta: 15 juny 2017].
* ↑ Larson, Jeremy D. «Radiohead's A Moon Shaped Pool: The 5 Most Important Things To Know» (en anglès). Pitchfork, 09-05-2016. [Consulta: 15 juny 2017].
# Can Gumbau (Cantallops)

Can Gumbau és una casa de Cantallops (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat dins del nucli urbà de la població de Cantallops, al nord del nucli històric de la vila, al carrer dels Avalls.
Edifici aïllat de planta rectangular amb jardí, que presenta la coberta de teula d'un sol vessant i està distribuït en planta baixa, dos pisos i golfes. Consta de tres crugies perpendiculars a la façana principal, que alhora presenta un cos rectangular adossat cobert per una terrassa al pis. En aquest cos s'obren dues voltes de canó bastides amb maons disposats a pla, que donen accés als portals d'accés a l'interior de la planta baixa. La terrassa, a la que es pot accedir des d'unes escales exteriors de pedra o bé des de la primera planta de la casa, està delimitada per una barana d'obra decorada. Totes les obertures de l'edifici són rectangulars i presenten els emmarcaments bastits en maons, tot i que la majoria estan protegits pel revestiment arrebossat de la façana. Al primer pis hi ha tres finestrals que donen accés a la terrassa, a la segona planta hi ha tres finestres balconeres i a les golfes tres petites finestres tapiades. De fet, tant les obertures dels murs laterals com les de l'eix central de la façana principal estan tapiades amb totxos. La casa presenta un petit cos adossat a ponent, amb la coberta d'un sol aiguavés, al que s'accedeix des d'unes escales exteriors de pedra ubicades a la banda de ponent de la terrassa.
La construcció és bastida en pedra sense treballar i maons, lligat amb abundant morter de calç. L'únic parament revestit és la façana principal.

## Referències

* 1 2 3 «Can Gumbau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Absorció

* No s'ha de confondre amb adsorció.
«Absorció» té aquests significats:
* Absorció (òptica), procés òptic procés pel qual la radiació electromagnètica és captada per la matèria
* Absorció (química), incorporació d'una substància en un estat en una altra en un estat diferent
* Absorció (electromagnetisme), manera per la qual la matèria agafa l'energia d'un fotó, típicament els electrons d'un àtom
* Absorció (electricitat) per la propietat elèctrica
* Absorció (so) fenomen que afecta a la propagació del so
* Absorció (lingüística), fenomen lingüístic
* Absorció de nutrients o digestió
* Absorció (farmacologia), primera fase de la farmacocinètica
* Absorció (esports de combat), processos relacionats amb l'energia del cop en els esports de combat